**Каралеўская акадэмія вольных мастацтваў** (шведск.: Kungliga Akademien för de fria konsterna) — шведская мастацкая акадэмія ў Стакгольме.

Гісторыя
--------

Акадэмія была заснавана ў 1735 годзе Карлам Густавам Тэсінам і архітэктарам Карлам Горлеманам пад назвай Каралеўская акадэмія малявання (*Kongl. Ritakademien*). У лік асноўных прадметаў навучання ўваходзіла таксама маляванне аголенай натуры. У 1768 годзе адбылося першае пасяджэнне членаў акадэміі пад кіраўніцтвам архітэктара Карла Фрэдрыка Адэлькранца. У 1773 годзе па ўказу караля Густава III, пішацца яе першы статут, узорам для якога стала Парыжская каралеўская акадэмія. Акрамя малюнка, тут пачалі выкладаць архітэктуру, анатомію, чарчэнне, гісторыю мастацтваў і мастацкую перспектыву, у выніку чаго першапачаткова невялікая Акадэмія малюнка разраслась і ператварылася ў Каралеўскую акадэмію жывапісу і скульптуры (*Kongl. Målare- och Bildhuggareakademien*).

Свайго росквіту Акадэмія дасягнула ў канцы XVIII стагоддзя, калі ў ёй выкладалі шэраг знакамітых мастакоў (напрыклад, Юхан Табіяс Сергель). У 1810 годзе яна атрымала сваю сучасную назву. З 1810 года дырэктарам акадэміі быў Пер Хілестром. З 1870 года Акадэмія знаходзіцца ў сучасным будынку, па адрасе Фрэдсгатан 12 (*Fredsgatan 12*) у стакгольмскім раёне Нормальм (шведск.: Norrmalm).

З 1864 года ў Каралеўскую акадэмію прымаюцца і жанчыны. Першай сярод іх была Ганна Нордландэр. У канцы XIX стагоддзя некаторыя маладыя шведскія мастакі, у тым ліку Карл Ларсан і Эрнст Юсефсан, а таксама яшчэ 82 члена «акадэміка», беспаспяхова спрабавалі рэфармаваць састарэлую сістэму адукацыі ў Акадэміі. Пасля адкрыцця ў 1876 годзе ў Стакгольме Каралеўскай вышэйшай тэхнічнай школы навучанне будучых архітэктараў было перададзена з Акадэміі.

У 1978 годзе са складу Акадэміі вылучылася ў самастойную навучальную ўстанову Каралеўская вышэйшая мастацкая школа (шведск.: Kungliga Konsthögskolan), дзе ў цяперашні час адбываецца навучанне маладых мастакоў, і з 1995 года яна знаходзіцца ў асобным будынку, разам са сваімі навучальнымі і выставачнымі заламі і майстэрнямі.

Каралеўская акадэмія вольных мастацтваў з’яўляецца ўладальнікам вялікага збору мастацкіх каштоўнасцяў, сабраных пачынаючы з 1735 года, і ўключае ў сябе калекцыю карцін і сульптуры, а таксама збор антычных помнікаў мастацтва. Акадэмія валодае шырокімі бібліятэкай і архівамі.

Галерэя
-------

* Асноўны будынак на Фрэдсгатан 12Асноўны будынак на Фрэдсгатан 12
* Лесвіцы перад галоўным уваходам у АкадэмііЛесвіцы перад галоўным уваходам у Акадэміі
* Скульптуры, 2010 годСкульптуры, 2010 год

Спасылкі
--------

* Афіцыйны сайт Акадэміі

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| BNF: 124337608 · GND: 6011708-4 · ISNI: 0000 0001 2154 6692 · LCCN: n82060256 · NKC: xx0119529 · LIBRIS: 121962 · SUDOC: 033475520 · VIAF: 271153198 |

 |

| ⛭Вышэйшыя навучальныя ўстановы Швецыі |
| --- |
| Універсітэты | 
* Гётэбаргскі ўніверсітэт
* Каралеўскі тэхналагічны інстытут
* Каралінскі інстытут
* Карльстадскі ўніверсітэт
* Лінчэпінгскі ўніверсітэт
* Лулейскі тэхнічны ўніверсітэт
* Лундскі ўніверсітэт
* Мальмеўскі ўніверсітэт
* Мелардаленскі ўніверсітэт
* Стакгольмскі ўніверсітэт
* Сярэдняшведскі ўніверсітэт
* Умейскі ўніверсітэт
* Універсітэт імя Карла Лінея
* Упсальскі ўніверсітэт
* Шведскі сельскагаспадарчы ўніверсітэт
* Эрэбрускі ўніверсітэт

 | Герб Швецыі |
| Дзяржаўныя ВНУ | 
* Блекінгская тэхнічная вышэйшая школа
* Бураская вышэйшая школа
* Вышэйшая школа гімнастыкі і спорту
* Даларнаўская вышэйшая школа
* Еўлеўская вышэйшая школа
* Заходняя вышэйшая школа
* Каралеўская акадэмія вольных мастацтваў
* Каралеўская вышэйшая музычная школа ў Стакгольме
* Констфак
* Крыстыянстадская вышэйшая школа
* Седэртэрнская вышэйшая школа
* Стакгольмская вышэйшая школа мастацтваў
* Хальмстадская вышэйшая школа
* Шведская вышэйшая школа нацыянальнай абароны
* Шоўдэўская вышэйшая школа

 |
| Прыватныя ВНУ | 
* Вышэйшая тэхнічная школа Чалмерса
* Вышэйшая школа медсястрынства імя каралевы Сафіі
* Вышэйшая школа Чырвонага Крыжа
* Ёнчэпінгская вышэйшая школа
* Ёханэлундская тэалагічная семінарыя
* Інстытут Ньюмана
* Стакгольмская вышэйшая гандлёвая школа
* Стакгольмская вышэйшая школа тэалогіі
* Стакгольмскі інстытут музыкальнай педагогікі
* Эрэбруская тэалагічная семінарыя

 |